CELEX: 32016D0870
Language: et
Date: 2016-05-24 00:00:00
Title: Nõukogu otsus (EL) 2016/870, 24. mai 2016, protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) Euroopa Liidu nimel sõlmimise kohta

2.6.2016   
            
            
               ET
            
            
               Euroopa Liidu Teataja
            
            
               L 145/1
            
         NÕUKOGU OTSUS (EL) 2016/870,
   24. mai 2016,
   protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) Euroopa Liidu nimel sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 teise lõigu punktiga a ning artikli 218 lõikega 7,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Nõukogu võttis 30. novembril 2006 vastu määruse (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (2) („partnerlusleping“).
            
         
               (2)
            
            
               Viimane protokoll, millega määrati kindlaks kalandusalase partnerluslepinguga ettenähtud kalapüügivõimalused ja rahaline toetus, kaotas kehtivuse 16. detsembril 2014.
            
         
               (3)
            
            
               Liit ja Mauritaania Islamivabariik pidasid läbirääkimisi partnerluslepingu uue protokolli (3) (edaspidi „protokoll“) sõlmimiseks.
            
         
               (4)
            
            
               Protokoll kirjutati alla vastavalt otsusele (EL) 2015/2191 (4) ja seda kohaldatakse ajutiselt alates 16. novembrist 2015.
            
         
               (5)
            
            
               Partnerluslepingu artikli 10 kohaselt asutatakse ühiskomitee, kelle ülesanne on kontrollida partnerluslepingu täitmist. Lisaks võib ühiskomitee kooskõlas protokolliga heaks kiita teatavad protokolli muudatused. Kõnealuste muudatuste heakskiitmise hõlbustamiseks tuleks anda komisjonile volitused need teatavatel tingimustel lihtsustatud korras heaks kiita.
            
         
               (6)
            
            
               Protokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Protokoll, millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus, kiidetakse liidu nimel heaks (5).
   Artikkel 2
   Nõukogu eesistuja esitab liidu nimel protokolli artiklis 17 sätestatud teatise.
   Artikkel 3
   Võttes arvesse käesoleva otsuse lisas esitatud sätteid ja tingimusi, on komisjon volitatud kiitma liidu nimel heaks ühiskomitee poolt protokolli tehtavad muudatused.
   Artikkel 4
   Käesolev otsus jõustub selle vastuvõtmise päeval.
   
      Brüssel, 24. mai 2016
      
         
            Nõukogu nimel
         
         
            eesistuja
         
         A. G. KOENDERS
      
   
   
      (1)  10. mai 2016. aasta nõusolek (Euroopa Liidu Teatajas seni avaldamata).
   
      (2)  Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1).
   
      (3)  Protokoll, millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus (ELT L 315, 1.12.2015, lk 3).
   
      (4)  Nõukogu 10. novembri 2015. aasta otsus (EL) 2015/2191 protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) Euroopa Liidu nimel allakirjutamise ja ajutise kohaldamise kohta (ELT L 315, 1.12.2015, lk 1).
   
      (5)  Protokolli tekst on avaldatud koos selle allkirjastamise otsusega ELT L 315, 1.12.2015.
   
      LISA
      
         Volituste kohaldamisala ja menetlus ühiskomitees võetava liidu seisukoha kindlaksmääramiseks
      
      
               
                  1.
               
               
                  Komisjonile on antud volitus pidada Mauritaania Islamivabariigiga läbirääkimisi ning vajaduse korral ja järgides käesoleva lisa punkti 3, kiita heaks protokollis tehtud muudatused, mis hõlmavad järgmisi küsimusi:
                  
                              a)
                           
                           
                              protokolli artiklite 5 ja 6 kohane kalapüügivõimaluste läbivaatamine;
                           
                        
                              b)
                           
                           
                              protokolli artikli 3 ja 2. lisa kohane otsus valdkondliku toetuse rakenduskorra kohta;
                           
                        
                              c)
                           
                           
                              kalapüügitingimuste kohandamine vastavalt protokolli artiklitele 5 ja 6.
                           
                        
            
               
                  2.
               
               
                  Ühiskomitees tegutseb liit järgmiselt:
                  
                              a)
                           
                           
                              toimib kooskõlas eesmärkidega, mida liit taotleb ühise kalanduspoliitika raames;
                           
                        
                              b)
                           
                           
                              järgib nõukogu 19. märtsi 2012. aasta järeldusi, mis käsitlevad teatist ühise kalanduspoliitika välismõõtme kohta;
                           
                        
                              c)
                           
                           
                              edendab seisukohti, mis on kooskõlas piirkondlike kalandusorganisatsioonide poolt vastu võetud asjaomaste eeskirjadega.
                           
                        
            
               
                  3.
               
               
                  Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel väljendatavas seisukohas oleks arvesse võetud uusimaid statistilisi, bioloogilisi ja muid asjakohaseid komisjonile edastatud andmeid.
                  Sel eesmärgil ja nimetatud andmetele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks dokumendi, milles on esitatud liidu seisukoha ettepaneku üksikasjad.
                  Punkti 1 alapunktis a osutatud küsimustes on liidu kavandatava seisukoha heakskiitmiseks nõukogus vajalik kvalifitseeritud häälteenamus. Muudel juhtudel loetakse ettevalmistavas dokumendis liidu kavandatav seisukoht heakskiidetuks, kui blokeeriva vähemusega võrdne arv liikmesriike ei avalda selle suhtes vastuseisu nõukogu ettevalmistava organi koosolekul või 20 päeva jooksul ettevalmistava dokumendi kättesaamisest, olenevalt sellest, kumb sündmus leiab aset varem. Vastuseisu korral edastatakse küsimus lahendamiseks nõukogule.
                  Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele.
               
            
               
                  4.
               
               
                  Komisjonil palutakse võtta õigel ajal ühiskomitee otsuse suhtes vajalikud järelmeetmed, kaasa arvatud vajaduse korral asjaomase otsuse avaldamine Euroopa Liidu Teatajas ning kõnealuse otsuse rakendamiseks vajalike ettepanekute esitamine.